CELEX: 32001D0324
Language: el
Date: 2001-04-23 00:00:00
Title: 2001/324/ΕΚ: Απόφαση της Επιτροπής, της 23ης Απριλίου 2001, για την τέταρτη τροποποίηση της απόφασης 2001/223/ΕΚ σχετικά με ορισμένα μέτρα προστασίας από τον αφθώδη πυρετό στις Κάτω Χώρες (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1147]

Avis juridique important

|

32001D0324

2001/324/ΕΚ: Απόφαση της Επιτροπής, της 23ης Απριλίου 2001, για την τέταρτη τροποποίηση της απόφασης 2001/223/ΕΚ σχετικά με ορισμένα μέτρα προστασίας από τον αφθώδη πυρετό στις Κάτω Χώρες (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1147]  

Επίσημη Εφημερίδα αριθ. L 113 της 24/04/2001 σ. 0014 - 0015

Απόφαση της Επιτροπήςτης 23ης Απριλίου 2001για την τέταρτη τροποποίηση της απόφασης 2001/223/ΕΚ σχετικά με ορισμένα μέτρα προστασίας από τον αφθώδη πυρετό στις Κάτω Χώρες[κοινοποιηθείσα υπό τον αριθμό Ε(2001) 1147](Κείμενο που παρουσιάζει ενδιαφέρον για τον ΕΟΧ)(2001/324/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως αυτή τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως αυτή τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,Εκτιμώντας τα ακόλουθα:(1) Σε συνέχεια της αναφοράς εστιών αφθώδους πυρετού στις Κάτω Χώρες, η Επιτροπή εξέδωσε την απόφαση 2001/223/ΕΚ σχετικά με ορισμένα μέτρα προστασίας από τον αφθώδη πυρετό στις Κάτω Χώρες(4), όπως αυτή τροποποιήθηκε τελευταία από την απόφαση 2001/306/ΕΚ(5).(2) Η κατάσταση ως προς τον αφθώδη πυρετό σε ορισμένα τμήματα των Κάτω Χωρών ενδέχεται να θέσει σε κίνδυνο το ζωικό κεφάλαιο σε άλλα τμήματα της επικράτειας των Κάτω Χωρών και σε άλλα κράτη μέλη, λόγω τοποθέτησης στην αγορά και εμπορίας ζώντων δίχηλων ζώων και ορισμένων από τα προϊόντα τους.(3) Κατά συνέπεια κρίνεται ενδεδειγμένη η αναπροσαρμογή της περιφερειοποίησης υπό το πρίσμα της εξέλιξης της νόσου.(4) Επιπροσθέτως, είναι αναγκαία η πρόβλεψη της παραγωγής νωπού κρέατος επιρρεπών ειδών από τις περιοχές που εμφαίνονται στο παράρτημα I της απόφασης 2001/223/ΕΚ και προϊόντων κρέατος που παράγονται από το εν λόγω κρέας για την τοπική αγορά υπό ορισμένους ελεγχόμενους όρους.(5) Η απόφαση 2001/305/ΕΚ της Επιτροπής(6), έχει ως αντικείμενο τη σήμανση και χρήση ορισμένων ζωικών προϊόντων σε σχέση με την απόφαση 2001/223/ΕΚ σχετικά με ορισμένα μέτρα προστασίας από τον αφθώδη πυρετό στις Κάτω Χώρες.(6) Όσον αφορά τις προτεινόμενες τροποποιήσεις της απόφασης 2001/223/ΕΚ, κατά τη συνεδρίαση της μόνιμης κτηνιατρικής επιτροπής, στις 18 Απριλίου 2001, οι Κάτω Χώρες δήλωσαν ότι:- προκειμένου να αποτραπεί η μετακίνηση επιρρεπών ζώντων ζώων, θα διενεργούνται συνεχείς έλεγχοι στη διακίνηση από τις περιοχές του καταλόγου του παραρτήματος I προς τις περιοχές του καταλόγου του παραρτήματος II,- θα διενεργείται στα σφαγεία κλινική εξέταση για συμπτώματα αφθώδους πυρετού, περιλαμβανόμενου ελέγχου θερμοκρασίας σώματος ζώων προς σφαγή που ανήκουν σε επιρρεπή είδη,- θα διασφαλισθεί ότι δεν θα εξέρχεται από σφαγείο κρέας εντός διαστήματος 24 ωρών μετά τη σφαγή των ζώων,- κρέας προοριζόμενο για ενδοκοινοτικό εμπόριο και εξαγωγή θα διαχωρίζεται πλήρως από κρέας που φέρει την υγειονομική σήμανση την προβλεπόμενη στην απόφαση 2001/305/ΕΚ και θα τοποθετείται σε εγκαταστάσεις όπου δεν υπάρχει κρέας που φέρει την υγειονομική σήμανση την προβλεπόμενη στην απόφαση 2001/305/ΕΚ,- λόγω των παρατεταμένων περιορισμών μεταφοράς, τα προβλήματα καλής διαβίωσης ζώων σε εκμεταλλεύσεις με χοίρους, παχυνόμενους μόσχους και πρόβατα αυξάνουν και φθάνουν σε κατάσταση που δεν είναι πλέον ανεκτή.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 2001/223/ΕΚ της Επιτροπής τροποποιείται ως εξής:1. Στο άρθρο 2 παράγραφος 2 προστίθεται το νέο στοιχείο: "ε) νωπό κρέας προοριζόμενο να διατεθεί στην αγορά των Κάτω Χωρών και λαμβάνεται από εγκαταστάσεις τεμαχισμού κείμενες στις περιοχές των καταλόγων των παραρτημάτων I ή II, υπό τους εξής όρους:- το κρέας προέρχεται από ζώα επιρρεπών ειδών καταγόμενων από τις περιοχές του καταλόγου του παραρτήματος I αλλά εκτός των ζωνών που έχουν καθορισθεί σύμφωνα με τις διατάξεις του άρθρου 9 της οδηγίας 85/511/ΕΟΚ,- το κρέας παρέμεινε στο σφαγείο που βρίσκεται στις περιοχές του καταλόγου του παραρτήματος I επί 24 τουλάχιστον ώρες μετά τη σφαγή,- οι εγκαταστάσεις τεμαχισμού είναι εγκεκριμένες από τις αρμόδιες αρχές αποκλειστικά για την παραγωγή νωπού κρέατος που προορίζεται για αποστολή στις περιοχές των καταλόγων των παραρτημάτων I και II,- ολόκληρη η ποσότητα του εν λόγω κρέατος πρέπει να φέρει την υγειονομική σήμανση σύμφωνα με τις διατάξεις της απόφασης 2001/305/ΕΚ,- οι εγκαταστάσεις πρέπει να λειτουργούν υπό αυστηρό κτηνιατρικό έλεγχο,- ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών οι οποίες και διαβιβάζουν στα λοιπά κράτη μέλη και στην Επιτροπή κατάλογο των εγκαταστάσεων τις οποίες έχουν εγκρίνει κατ' εφαρμογή των διατάξεων της παρούσας."2. Στο άρθρο 3 παράγραφος 3 προστίθεται το εξής νέο στοιχείο: "δ) προϊόντα κρέατος προοριζόμενα να διατεθούν στην αγορά των Κάτω Χωρών και τα οποία είναι παρασκευασμένα σε εγκαταστάσεις που βρίσκονται στις περιοχές των καταλόγων των παραρτημάτων I ή II, υπό τους εξής όρους:- ολόκληρη η ποσότητα του νωπού κρέατος που χρησιμοποιείται στην εγκατάσταση πρέπει να πληροί τους όρους του άρθρου 2 παράγραφος 2,- η εγκατάσταση είναι εγκεκριμένη από τις αρμόδιες αρχές αποκλειστικά για την παραγωγή προϊόντων κρέατος προοριζόμενων για αποστολή στις περιοχές των καταλόγων των παραρτημάτων I και II,- όλα τα εν λόγω προϊόντα κρέατος φέρουν την υγειονομική σήμανση σύμφωνα με τις διατάξεις της απόφασης 2001/305/ΕΚ,- οι εγκαταστάσεις πρέπει να λειτουργούν υπό αυστηρό κτηνιατρικό έλεγχο,- ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών οι οποίες και διαβιβάζουν στα λοιπά κράτη μέλη και στην Επιτροπή κατάλογο των εγκαταστάσεων τις οποίες έχουν εγκρίνει κατ' εφαρμογή των διατάξεων της παρούσας."3. Στο άρθρο 14 η ημερομηνία αντικαθίσταται από την ημερομηνία "10 Μαΐου 2001".4. Στο παράρτημα I οι λέξεις "Οι επαρχίες Groningen, Friesland, Drenthe, Noord-Holland, Flevoland, Overijsel, Gelderland, Utrecht, Zuid-Holland, Limbourg, Noord-Brabant και Zeeland" αντικαθίστανται από "Οι επαρχίες Groningen, Friesland, Drenthe, Flevoland, Overijsel, οι περιοχές στην επαρχία Gelderland οι κείμενες βορείως του ποταμού Rijn-Waal-Merwede μεταξύ των συνόρων με τη Γερμανία και των συνόρων με την επαρχία Zuid-Holland και οι περιοχές της επαρχίας Utrecht οι κείμενες ανατολικά του αυτοκινητοδρόμου Α27."5. Στο παράρτημα II οι λέξεις "Οι επαρχίες Groningen, Friesland, Drenthe, Noord-Holland, Flevoland, Overijsel, Gelderland, Utrecht, Zuid-Holland, Limbourg, Noord-Brabant και Zeeland" αντικαθίστανται από "Οι επαρχίες Noord-Holland, Zuid-Holland, Zeeland, Noord-Brabant και Limbourg, οι περιοχές στην επαρχία Gelderland οι κείμενες νοτίως του ποταμού Rijn-Waal-Merwede μεταξύ των συνόρων με τη Γερμανία και των συνόρων με την επαρχία Zuid-Holland και οι περιοχές της επαρχίας Utrecht οι κείμενες δυτικά του αυτοκινητοδρόμου Α27."Άρθρο 2Η παρούσα απόφαση απευθύνεται στα κράτη μέλη.Βρυξέλλες, 23 Απριλίου 2001.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 395 της 30.12.1989, σ. 13.(4) ΕΕ L 82 της 22.3.2001, σ. 29.(5) ΕΕ L 104 της 13.4.2001, σ. 12.(6) ΕΕ L 104 της 13.4.2001, σ. 9.